Bitka kod Kalabrije

Pomorska **bitka kod Kalabrije**, poznata i kao **bitka kod rta Punta Stilo**, vodila se između brodova britanske i italijanske mornarice 9. jula 1940., 30 milja istočno od Kalabrije, na jugu Italije. I jedna i druga strana su bitku proglasile pobedom, iako je u suštini ishod bio nerešen.

## Pripreme
Tokom priprema za ofanzivu na Egipat Italijani su uveče 6. jula 1940. iz Napulja za Bengazi uputili konvoj od 5 prevoznih brodova sa ukupno 16.000 tona ratnog materijala, 232 vozila i 2,190 vojnika. Blisko neposredno obezbeđenje konvoja činile su 2 krstarice, 4 razarača i 5 tropiljarki, dalje obezbeđenje činile su 6 teških i 4 lake krstarice i 16 razarača, a posredno obezbeđenje činili su 2 bojna broda, 6 lakih krstarica i 13 razarača.

Istovremeno, na Malti su Britanci pripravili dva konvoja za Aleksandriju. Prvi konvoj od 3 prevozna broda prevozio je porodice vojnika i oficira, a drugi konvoj od 4 prevozna broda prevozio je ratni doknadni materijal za mediteransku flotu. Njihovo obezbeđenje trebala je da sprovede glavnina snaga britanske mediteranske flote. Italijanski konvoj praćen razaračima uplovio je u Jonsko more ujutro 7. jula 1940. Noću 7. na 8. jul 1940. isplovila je britanska mediteranska flota sa nosačem aviona, 3 bojna broda, 5 lakih krstarica i 17 razarača pod zapovedništvom admirala Kaningema. Tako su sada na moru bile obe flote s temeljnom zadatkom zaštite konvoja.

## Suprotstavljene snage
### Saveznici
Naga B pod komandom viceadmirala Kaningema i Snaga C pod komandom viceadmirala Pridam-Vipela.
* 3 bojna broda: ''Warspite'', ''Malaya'', and ''Royal Sovereign''.
* 5 lakih krstarica: ''Orion'', ''Neptune'' (*damaged*), HMAS ''Sydney'', ''Gloucester'', and ''Liverpool''.
* 1 nosač aviona: ''Igl''.
* 16 razarača: ''Nubian'', ''Mohawk'', ''Hero'', ''Hereward'' (*damaged*), ''Decoy'' (*damaged*), HMAS ''Stuart'', ''Hyperion'', ''Hostile'', ''Hasty'', ''Ilex'', ''Dainty'', ''Defender'', ''Juno'', ''Janus'', HMAS ''Vampire'', and HMAS ''Voyager''.

### Italija
Italijanske snage pod komandom viceadmirala Kampijonija.
* 2 bojna broda: ''Konte di Kavur'' i ''Đulio Čezare'' (*oštećen*).
* 6 teških krstarica: ''Zara'', ''Fiume'', ''Goricija'', ''Pola'', ''Bolcano'' (*oštećena*), i ''Trento''.
* 8 lakih krstarica: ''Eugenio di Savoia'', ''Duca d'Aosta'', ''Muzio Attendolo'', ''Raimondo Montecuccoli'', ''Alberico da Barbiano'', ''Alberto di Giussano'', ''Duca degli Abruzzi'', i ''Giuseppe Garibaldi''.
* Oko 16 razarača, među kojima ''Vittorio Alfieri'', ''Artigliere'', ''Lanciere'', and ''Leone Pancaldo'' (**potopljen**).

## Bitka

Italijani su prvi otkrili protivničku flotu 8. jula 1940. u 0040 podmornicom Beilul koja je dojavila položaj kada se britansko brodovlje nalazilo na oko 150 milja od Aleksandrije. Britanska podmornica Feniks otkrila pak je italijansko ratno brodovlje u 0515 na oko 200 milja od Malte. Italijansko vazduhoplovstvo koje je bilo bazirano kod Bengazija i Dodekanezu odmah je poletelo i napalo britansko brodovlje. Tom prilikom oštećena je krstarica Glosester.

Admiral Kaningem tada odustaje od temeljne zadaće zaštite konvoja i svoje brodovlje okreće u susret italijanskom u smeru Taranta. U međuvremenu italijanski konvoj bez problema uplovio je u Bengazi, a ratno brodovlje iz pratnje krenulo je prema Tripoliju. Oko podneva 9. jula dvije flote bile su na udaljenosti od samo 80 milja jedna od druge. Sa britanskog nosača aviona *[[HMS Igl (1918)|Igl]]* uzletelo je 9 torpednih aviona koji su s udaljenosti od oko 1000 metara napali italijansko brodovlje, međutim nisu izvukli nikakve rezultate. U međuvremenu flote su se primakle na oko 30 milja jedna drugoj.

Nedugo nakon toga mornari jednih i drugih brodova optički su opazili protivničko brodovlje. Italijanski bojni brodovi i krstarice zaplovili su u četiri paralelne kolone s razaračima napred. U 1520 italijanske krstarice prve su otvorile paljbu, na koju su na trenutak kasnije odgovorile britanske krstarice. *Vorspajt* je s udaljenosti od 24.000 metara otvorio paljbu na italijanski bojni brod Džulijo *Čezare*. *Čezare* je pogođen i oštećen, a brzina mu je pala na samo 18 čvorova. U srazu italijanskih i britanskih krstarica teško je oštećena italijanska krstarica *Bolcano*. Ialijanski admiral Kampijoni zapoveda tada prekid borbe i izvlačenje pod zaštitom dima prema zapadu. Međutim, italijanski razarači skriveni dimom preduzeli su torpedni napad na britansko brodovlje. Britanski razarači odmah su krenuli u protivnapad želeći zaštititi svoje krstarice i bojne brodove od italijanskih razarača. Bitka razarača odvijala se od 1606 do 1645. Nijedno torpedo nije pogodilo svoju metu.

Razarači jedne i druge flote vešto su manevrirali i izbegavali torpeda. Britanska flota krenula je za italijanskom, ali joj je na 25 milja od Kalabrije italijanska flota nestala iz vida, pa se britansko brodovlje okrenulo i zaplovilo u smeru Malte. Međutim, sada je britanska flota stalno napadana od italijanskog vazduhoplovstva. Italijanskih 126 aviona izbacilo je oko 514 bombi težine od 100 do 500 kilograma. (Nekoliko bombi palo je i na talijanske brodove jer ih njihovo vazduhoplovstvo nije prepoznalo.)

## Posledice
U bici kod Stila nije bilo ljudskih gubitaka, a obje flote izvršile su svoje zadatke. Britanci su pokazali taktičku agresivnost nadomak italijanskih baza, a Italijani su spretno izbegli borbu, ali nisu uspeli da koordinišu delovanje vazduhoplovstva i flote, pa je manji broj aviona napao vlastite brodove, mada nije bilo gubitaka.

## Vanjske veze
* Bitka